Kære forældre Nyhedsbrev for uge 20

Som det er lige nu afventer vi stadig nye retningslinjer for den fortsatte genåbning af Danmark, og vi har derfor ikke så meget nyt at berette denne gang. Det går stadig godt med den nye hverdag her på Gården. Vi kan se, at der hos jer forældre er stor opmærksomhed på, at give børnene kortere dage, fridage og så videre og det betyder meget i forhold til, at få tingene til at køre godt for de børn der er her. Vi håber naturligvis på, at vi snart kan drive børnehave på lidt mere normale vilkår, men vi må vente og se hvad der sker.

På Gården har vi igennem hele perioden haft stort fokus på, at børnene skal have det godt i alt det her. Derfor er krammere, omsorg og leg med de øvrige børn stadig en stor del af hverdagen på Gården. Men vi deler meget op, spritter af og vasker fingre efter forskrifterne som vi skal og det kræver naturligvis både fleksibilitet og ekstra indsats i hele personalegruppen.

Der kommer i dag torsdag, en ny tilmelding af pasning for uge 21, der er deadline på mandag for tilmelding – Vigtigt, at alle melder ind i Day Care, uanset om man har behov for pasning eller ej, da vi laver arbejdsplan efter tilmeldte børn. Vær fortsat skarp på komme og gå tiderne, som i har været hidtil. Og som altid, sker der ændringer i løbet af ugen, så skriv/ring til undertegnede, så vi kan få tingene tilpasset/rettet.

**Gældende fra mandag i uge 20**

Vores opdeling vil være den samme som hidtil, altså rød og blå gruppe er på Gården i hver deres afdeling, og gul og Sfo er i skoven. For Sfo børnenes vedkommende, så kører vi børnene i skole fra skoven kl. 7.35. (Hvis muligt, så må I gerne aflevere jeres skolebarn i skolen, hvis afleveringen sker omkring dette tidspunkt, det vil være til stor hjælp)

I løbet af uge 20 vil der komme en tilmelding på DayCare vedrørende sommerferien. Vi håber så småt at kunne begynde, at danne os et overblik over hvor mange vi bliver i ugerne 27-32.

Hvis der er udfordringer, eller andet i alt det her Corona sjov, så kontakter man selvfølgelig bare undertegnede, så løser vi nok tingene sammen. Dette her er en vanskelig opgave for alle.

God weekend til jer alle

Hilsen Nicolaj, 61780601